Page:Margery Topping.pdf/5

 To her friends he complain’d of her right early,

Oh gin my wife wad drink hooly and fairly,

She’s drunken her stockings, sae has she her shoon,

And she has drunken her bonny new gown,

She’s drunken her fark that cover’d her early,

Oh gin my wife wad drink hooly and fairly.

First she drank crummy and then she drank garie,

Syne she has drunken my bonny grey marie,

That carried me through the dub and the larie,

Oh gin my wife wad drink hooly and fairly.

Wad she drink but her nain things I wadna care,

But she drinks my claiths that I canna weel spare,

When I'm wi my gossips, it angers me fairly,

Oh gin my wife wad drink hooly and fairly.

My Sunday’s coat she has laid it in wad,

And the best blue bonnet e’er was on my head:

At kirk and at market I’m cover’d but barely,

Oh gin my wife wad drink hooly and fairly.

The very grey mittens that gaed on my hands,